2015

**2015** bě powšitkowne lěto z 365 dnjemi. 

## Podawki
### We Łužicy
* 28. měrca: W Haslowje wotmě so 17. hłowna zhromadźizna Domowiny, na kotrejž so program *Domowina 2025* wobzamkny.
* 28. junija: Bjezstronski kandidat Alexander Ahrens dobudźe druhe koło wólbow za Budyskeho wyšeho měšćanostu z 48,1 %.
* 9.–12. julija: XI. mjezynarodny folklorny festiwal „Łužica“ w Budyšinje, Hochozy a Chrósćicach
* 21. nowembra: W Budyskej „Krónje“ wotmě so w režiji Jakuba Wowčerja a Maksimiliana Krala 141. schadźowanka.

### Druhdźe
* 1. januara: Litawska přistupi europasmu.
* 7. januara: Při pozdatnje islamistiskim nadpadźe na redakciju francoskeho satiriskeho magacina *Charlie Hebdo* w Parizu wumrě 12 ludźi, mjez druhim wudawaćel Stéphane Charbonnier a wjacori rysowarjo.
* 26. januara: W Grjekskej wuzwoli so předsyda lěwicarskeje strony SYRIZA Aleksis Tsipras za noweho ministerskeho prezidenta.
* 15. februara: Při wólbach do Hamburgskeho krajneho sejma docpě SPD z měšćanostu Olafom Scholzom 45,6 % hłosow a 58 wot cyłkownych 21 sydłow w parlamenće. W nowym sejmje zastupjene su tež CDU (20 sydłow), Zwjazk 90/Zeleni (15), Lěwica (11), FDP (9) a AfD (8).
* 24. měrca: Při spadźe němskeho lětadła firmy Germanwings wumrě w francoskich Alpach 150 ludźi.
* 10. meje: Wólby do Bremenskeho krajneho sejma: SPD 32,8 %, CDU 22,4 %, Zwjazk 90/Zeleni 15,1 %, Lěwica 9,5 %, FDP 6,6 %, AfD 5,5 %
* 7. junija: We wjele sakskich gmejnow woli so nowy měšćanosta resp. wjesnjanosta.
* 25. oktobra: Při wólbach za pólski sejm dósta nacionalnokonserwatiwna strona Prawo i Sprawiedliwość („Prawo a sprawnosć“) něhdyšeho ministerskeho prezidenta Jarosława Kaczyńskeho 37,7 % hłosow a dobudźe z tym jako prěnja strona po přewróće wjetšinu sydłow w parlamenće.
* 31. oktobra: Při spadnjenju ruskeho lětadła na połkupje Sinai w Egyptowskej wumrě 224 ludźi.
* 13. nowembra: Při teroristiskich nadpadow islamistow w Parisu zemrě wjace hač 120 ludźi.
* 16. nowembra: Beata Szydło (PiS) sta so z ministerskej prezidentku Pólskeje.

## Narodniny
*

## Wumrěće
* 11. januara: Anita Ekberg – šwedska dźiwadźelnica (* 1931)
* 23. januara: Abdullah ibn Abd al-Aziz – kral Sawdi-Arabskeje (* 1924)
* 31. januara: Richard von Weizsäcker – němski politikar, zwjazkowy prezident (* 1920)
* 21. februara: Holm Sundhaussen – němski stawiznar (* 1942)
* 25. februara: **[[Jurij Čornak]]** – serbski młynk, předewzaćel a politikar (* 1934)
* 27. februara: Boris Njemcow – ruski politikar (* 1959)
* 27. februara: Leonard Nimoy – US-ameriski dźiwadźelnik (* 1931)
* 1. měrca: Joshua Fishman – US-ameriski rěčespytnik (* 1926)
* 12. měrca: Terry Pratchett – britiski science-fictionowy awtor (* 1948)
* 14. měrca: Walentin Rasputin – ruski spisowaćel a wobswětoškitny aktiwist (* 1937)
* 26. měrca: Karl Moik – awstriski telewizny moderator (* 1938)
* 13. apryla: Günter Grass – němski spisowaćel, rězbar, moler a grafikar (* 1927)
* 14. meje: B. B. King – US-ameriski bluesowy gitarist a spěwar (* 1925)
* 23. meje: John Forbes Nash – US-ameriski matematikar, nošer Nobeloweho myta (* 1928)
* 7. junija: Christopher Lee – britiski dźiwadźelnik a hudźbnik (* 1922)
* 17. junija: Süleyman Demirel – turkowski politikar, statny a ministerski prezident (* 1924)
* 26. junija: Jewgenij Primakow – ruski politikar, ministerski prezident (* 1929)
* 10. julija: Omar Sharif – egyptowski dźiwadźelnik (* 1932)
* 13. julija: Philipp Mißfelder – němski politikar CDU (* 1979)
* 17. awgusta: Gerhard Mayer-Vorfelder – němski politikar a sportowy funkcionar (* 1933)
* 20. awgusta: Egon Bahr – němski politikar SPD (* 1922)
* 24. septembra: Ellis Kaut – němska spisowaćelka (* 1920)
* 29. septembra: Hellmuth Karasek – němski žurnalist, awtor, literarny kritikar a dźiwadłowy wědomostnik (* 1934)
* 5. oktobra: Henning Mankell – šwedski spisowaćel a dźiwadłowy režiser (* 1948)
* 6. oktobra: Árpád Göncz – madźarski spisowaćel, přełožowar a statny prezident (* 1922)
* 25. oktobra: **[[Alojs Dej]]** – serbski ćišćer (* 1940)
* 27. oktobra: **[[Alfons Frencl]]** – serbski wučer, chronikar a spisowaćel (* 1946)
* 29. oktobra: Antonina Aleksandrowna Kymytwal – čukčiska basnjerka
* 10. nowembra: Helmut Schmidt – němski politikar (SPD) a zwjazkowy kancler (* 1918)
* 13. decembra: Benedict Anderson – US-ameriski politiski wědomostnik (* 1936)
* 19. decembra: Kurt Masur – němski dirigent (* 1927)
* 28. decembra: Lemmy Kilmister – britiski rockowy basist a spěwar (* 1945)
* 31. decembra: **[[Jan Handrik]]** – serbski publicist a kulturny prócowar (* 1924)

## Myta
* Nobelowe myto
** za fyziku: Takaaki Kajita (Japanska) a Arthur McDonald (Kanada)
** za chemiju: Tomas Lindahl (Šwedska), Paul Modrich (Zjednoćene staty) a Aziz Sancar (Turkowska/Zjednoćene staty)
** za medicinu: William C. Campbell (Irska), Satoshi Ōmura (Japanska) a Tu Youyou (Chinska)
** za literaturu: Swjatlana Aljaksandrawna Aleksijewič (Běłoruska)
* Myto Ćišinskeho: Manfred Laduš (hłowne myto) a Sebastian Elikowski-Winkler (spěchowanske myto)

## Dalše
* Kulturnej stolicy Europy: Mons, Pilzeń

## Wotkaz